Μάρκος Τσαρλαμπάς

Ο Μάρκος Σ. Τσαρλαμπάς (Λευκάδα, 1894Μητρώο Πληρεξουσίων, Γερουσιαστών και Βουλευτών 1822-1935, έκδοση της Βουλής των Ελλήνων, Αθήνα 1986, σελ. 286-287, αριθμ. καταχώρισης 1632. – Αθήνα, 6 Μαΐου 1964εφημερίδα Ελευθερία, 14/5/1964, σελ. 4.) υπήρξε Έλληνας δικηγόρος και πολιτικός που υπηρέτησε ως βουλευτής Λευκάδας και βουλευτής Πρέβεζας. Κατήλθε για πρώτη φορά στην πολιτική το 1920 και ήταν στενός συνεργάτης του Αλέξανδρου Παπαναστασίου και του Ελευθερίου Βενιζέλου.Απεβίωσε ο τ. βουλευτής Μάρκος Τσαρλαμπάς, Το Βήμα, 14/5/1964, σελ. 4  Εξελέγη βουλευτής Λευκάδας το 1923 και το 1928, βουλευτής Πρέβεζας-Άρτας το 1926 και Πρέβεζας το 1932.Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα 2005, σελ. 232.  Πέθανε από καρκίνο τον Μάιο του 1964 και κηδεύτηκε στο Πρώτο Νεκροταφείο Αθηνών.

Καταγωγή / οικογένεια 
Ο Μάρκος Τσαρλαμπάς ήταν γόνος σημαντικής οικογένειας της Βενετοκρατίας. Η οικογένεια Τσαρλαμπά συνέβαλε στην ανακατάληψη του νησιού της Λευκάδας από τις ηνωμένες χριστιανικές δυνάμεις το 1684 με την οριστική εκδίωξη των Οθωμανών και στο «καπιτολάριο» (καταστατικό) του Αγίου Σπυρίδωνα –το οποίο βρίσκεται και σήμερα στην κατοχή της οικογένειας– υπάρχει το διάταγμα του 1684, με το οποίο ο Βενετός Αρχιστράτηγος Φραγκίσκος Μοροζίνι παραχωρεί εκτάσεις και κληρονομικά προνόμια στην οικογένεια εκ μέρους της Γαληνοτάτης Δημοκρατίας της Βενετίας.Δήλωση του Σπυρίδωνος Μάρκου Τσαρλαμπά, Λευκαδίτικα Νέα

Όπως προκύπτει από συμβόλαιο του πρώτου σωζόμενου συμβολαιογράφου Λευκάδας Γεωργίου Τζερμπάνη, που απόκειται στα Γενικά Αρχεία του Κράτους - Αρχεία Νομού Λευκάδας, το έτος 1692 ο Ρίζος Τσαρλαμπάς εμφανίζεται να αγοράζει τα ιχθυοτροφεία του κόλπου της Πρέβεζας (Σόγονο, Γρύπο και Πογωνίτσα) απέναντι από το νησί της Λευκάδας.Συμβόλαιο πώλησης ιχθυοτροφείων στον Ρίζο Τσαρλαμπά της 13ης Μαΐου 1692

Εκτός από το νησί της Λευκάδας, η οικογένεια Τσαρλαμπά δραστηριοποιούταν και στο λιμάνι της Πρέβεζας, όπου μέλη της εντοπίζονται κατά τη διάρκεια της πρώτης (1684-1699) και δεύτερης (1718-1797) βενετικής κατοχής, ενώ περιοχή των προαστίων της πόλης φέρει ακόμη το όνομα της οικογένειας.

Από την οικογένεια αυτή η κόρη Τσαρλαμπά, Ακριβή, ήταν γυναίκα του καπετάν Ανδρούτσου και μητέρα του Οδυσσέα Ανδρούτσου. Ο αδελφός της, Παναγιώτης Τσαρλαμπάς, ήταν αρχηγός των Πρεβεζάνων ενόπλων που συμπαρατάχθηκε με τους Γάλλους στη Μάχη της Νικοπόλεως. Όταν η μάχη πήρε δυσμενή τροπή για τους Γάλλους υποχώρησε και πέρασε στη Λευκάδα. Εκεί εγκαταστάθηκαν έκτοτε και αρκετοί απόγονοί τους.

Ο παππούς του Μάρκου Τσαρλαμπά, του οποίου έφερε το όνομα (1803-1892), ήταν διδάκτωρ του δικαίου και των πολιτικών επιστημών, σπουδαγμένος στα Πανεπιστήμια Παβίας και Παρισίων, έπαρχος Λευκάδας και γαμπρός του ποιητή Αριστοτέλη Βαλαωρίτη.

Από τον πρώτο του γάμο απέκτησε δύο κόρες, την Ζωή (Βιβέτ) Τσαρλαμπά-Κακλαμάνη, φιλόλογο, ερευνήτρια, μεταφράστρια και συγγραφέα και την Ειρήνη Τσαρλαμπά-Καραμάνη, ιατρό παθολόγο. Από τον δεύτερο γάμο του με την Αικατερίνη Τσαρλαμπά απέκτησε άλλα δύο παιδιά, την γνωστή δημοσιογράφο Έλλη Τσαρλαμπά-Στάη και τον Σπύρο Τσαρλαμπά, φυσικό.Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα 2005, σελ. 232-234.

Πολιτική πορεία
Ο Μάρκος Τσαρλαμπάς, μετά την ολοκλήρωση των γυμνασιακών του σπουδών στην Κέρκυρα, σπούδασε νομικά και πολιτικές επιστήμες στο Πανεπιστήμιο της Λωζάνης, στην Ελβετία. Μιλούσε και έγραφε άνετα γαλλικά και ιταλικά και διετέλεσε πρόξενος της Γαλλίας στη Λευκάδα.

Εκλέχθηκε 4 φορές βουλευτής: α) στην εκλογική περιφέρεια Λευκάδας με το Κόμμα Φιλελευθέρων του Ελευθερίου Βενιζέλου στις εκλογές της 16.12.1923, σε ηλικία 29 ετών, κατορθώνοντας να πάρει περισσότερες ψήφους από τον συνυποψήφιο στην ίδια εκλογική περιφέρεια Ελευθέριο Βενιζέλο, β) στην εκλογική περιφέρεια Πρέβεζας, Άρτας, Βάλτου, Λευκάδας με το Αγροτικόν Κόμμα Ελλάδος του Αλέξανδρου Μυλωνά στις εκλογές της 7.11.1926, γ) στην εκλογική περιφέρεια Λευκάδας με το Κόμμα Φιλελευθέρων στις εκλογές της 19.8.1928 και δ) στην εκλογική περιφέρεια Πρέβεζας και Άρτας με το Κόμμα Φιλελευθέρων στις εκλογές της 25.9.1932.

Πολιτεύτηκε χωρίς να εκλεγεί: α) στις εκλογές της 5.3.1933, β) στις εκλογές της 9.6.1935, γ) στις εκλογές της 26.1.1936, δ) στις εκλογές της 31.3.1946 ως υποψήφιος με το Εθνικόν Κόμμα Ελλάδος του στρατηγού Ναπολέοντα Ζέρβα, ε) στις εκλογές της 9.9.1951 με το ψηφοδέλτιο της Ε.Π.Ε.Κ. του στρατηγού Νικολάου Πλαστήρα,Άπειρος χώρα , έτος 7ο, Φεβρουάριος 2007. στ) στις εκλογές της 16.11.1952 ως ανεξάρτητος, ζ) στις εκλογές της 16.2.1956 στην εκλογική περιφέρεια Πρέβεζας, Άρτας, Λευκάδας ως ανεξάρτητος, η) στις εκλογές της 11.5.1958 και θ) στις εκλογές της 29.10.1961, ηγούμενος της Ένωσης Φιλελευθέρων και Εθνικών Αγωνιστών.Γεώργιος Ι. Κούρτης, Η Κοινοβουλευτική πορεία της Πρέβεζας (1915-2005), Αθήνα 2005, σελ. 233.

 Παραπομπές 

Κατηγορία:Βουλευτές Λευκάδας
Κατηγορία:Βουλευτές Πρέβεζας
Κατηγορία:Βουλευτές Πρέβεζας-Άρτας
Κατηγορία:Έλληνες δικηγόροι του 19ου αιώνα
Κατηγορία:Βουλευτές εκλεγμένοι με την ΕΠΕΚ
Κατηγορία:Βουλευτές εκλεγμένοι με το κόμμα των Φιλελευθέρων
Κατηγορία:Βουλευτές εκλεγμένοι με το Εθνικό Κόμμα